ఏదులాబాద్ చెరువు

ఏదులాబాద్ చెరువు ( ఏదులాబాదు జలాశయం) తెలంగాణ రాష్ట్రం, మేడ్చెల్-మల్కాజ్‌గిరి జిల్లా, ఘటకేసర్ మండలం, ఏదులాబాద్ గ్రామంలో ఉన్న చెరువు. ఘటకేసర్ మండలంలోనే పెద్ద చెరువైన ఏదులాబాదు చెరువు 590 ఎకరాల్లో విస్తరించి ఉంది.

చరిత్ర 
5వందల ఏళ్ళ చరిత్ర గల ఈ చెరువు ప్రస్తుతం 650 కుటుంబాలకు జీవనాధారంగా ఉంది. ఇది చుట్టుప్రక్కల ఉన్న గ్రామాల్లోని ప్రజల దాహార్తిని తీర్చడమేకాకుండా సుమారుగా మూడువేల ఎకరాలకు సాగు నీరును కూడా అందిస్తోంది.

ఇతర వివరాలు 
 పటాన్ చెరువు నుండి వచ్చిన పారిశ్రామిక మురుగునీరు, వ్యర్థాలు వల్ల ఈ సరస్సును కలుషితమై చాలా చేపలు మరణించడమేకాకుండా 2002లో చెరువు పక్కనున్నవారి అనారోగ్యానికి కారణమయ్యాయి.
 పరిశ్రమల నుండి వచ్చే మురుగునీటి రసాయనాల వల్ల ఈ చెరువులోని నీరు గులాబీ రంగులోకి మారిపోయింది.
 ఇందులోని నీరు కాలుషితమవడం వల్ల వరి పంటలో తాలు ఎక్కువై, వరిగింజలు గట్టితనంను కోల్పోతున్నాయి. పంటల నాణ్యత తగ్గి, మార్కెట్లో గిరాకి తగ్గింది.

మూలాలు 

తెలంగాణ చెరువులు
తెలంగాణ జలాశయాలు